**Elva XX Laskespordinädala juhend.**

**12.09.-17.09.2020.a.**

**Eesmärk.**

Propageerida laskesporti läbi erinevate laskealade inimestele, kes pole varem laskmisega kokku puutunud.

Laskesportlastele pakkuda traditsioonilistest harjutustest erinevaid võistlemise vorme ja miljööd.

**Ajakava.**

Saabumine ja majutus suvalisel ajal kogu nädala jooksul.

Lasketiirud avatud:

**12.-13.09**. kell 11.00 – 15.00

**14.-17.09**. kell 16.00 - 19.00.

**Programm.**

**50 m tiir**

*Spordipüss Sius Ascor elektroonilistele märklehtedele*

 10 lasku lamades käelt

 10 lasku lamades toelt

*Õhupüstol*

10 lasku Scatt elektroonilise laskeseadmega.

*Laserlaskmine*

 Ilmuvad märgid laserrelvaga

**25 m tiir**

*Spordipüstol paber märklehtedele*

 10 lasku ringmärki

**Vibutiir**

 *Maastikuvibu*

6 noolt 15 jardilt vibu ringmärki

**Reeglid.**

Proovilaske võib sooritada piiramatu arv enne igat seeriat.

Võistluslaske 10 lasku lehte, vibus kuus noolt lehte

Aeg seeria sooritamiseks on piiramata.

Lasta võib kogu nädala jooksul piiramatu arv seeriaid.

Seeria võib lõpetada enne 10. lasku, kui saavutatakse ühe lasuga 10,9 silma

Osavõtumaks on kümnelasulise sportrelva võistlusseeria, vibulaskmise 6 noolega seeria ja ühe laserlaskmise mängu eest 2 EUR, Sellele lisandub padrunite maksumus 0,20 € tk. kui osavõtja ei kasuta oma lskemoona.

Kohapealt on võimalik osta laskemoona, kasutada relvi ja laskevarustust harjutuste sooritamiseks.

**Arvestus.**

Tulemuseks mõõdetakse iga kümnelasulise seeria **parim** lask kümnendiktäpsusega.

Laser- ja vibulaskmises loetakse tulemuseks seeria kogusumma täissilmades.

Iga harjutuse ja vanusegrupi paremusjärjestuse määramisel läheb arvesse võistleja poolt nädala jooksul lastud seeriate parim tulemus.

Võrdse tulemuse korral võrreldakse paremuselt järgmise seeria tulemust.

**Vanusegrupid.**

Mehed ja naised

Poisid ja tüdrukud 2006.a. ja hiljem sündinud. (Spordipüss lamades toelt)

**Autasustamine.**

Iga harjutuse iga vanuseklassi auhinnafondi läheb 50% selle laekunud osavõtumaksude summast.

 I koht saab auhinnafondist 50%

 II koht 30%

III koht 20%

Auhinnad toimetatakse võitjatele korraldajate kulul kahe nädala jooksul.

**Majutus ja ajaviide.**

Toad 35 ja 50 EUR tuba/öö

Kämpingus 30 ja 43 EUR. maja/öö

Võimalik kasutada sauna, dušši, kaminaruumi, väligrilli, mängida lauatennist, jalkapiljardit, disc-golfi, rannatennist, võrk-, korv- ja jalgpalli.

**Majandamine.**

Sõidu-, majutus- ja toitlustuskulud ning osavõtutasud katab lähetav organisatsioon või võistleja isiklikult.

**Info.**

Tel.: 7456333

Mob.: 55512492; 53610785; 5054006; 55697021

[www.tervisesport.ee](http://www.tervisesport.ee)

[www.elvalask.ee](http://www.elvalask.ee)